मिलान फर्क्यो जितको बाटोमा
एसी मिलानले शुक्रबार आफ्नो सात खेलको जितविहीन यात्रा टुंग्याउँदै इटालीको 'सिरी ए' मा टुरिनोलाई १–० ले हराएको छ । मिलानका लागि ओलिभर जिरोडले थिओ हर्नान्डेजको पासमा ‘ग्लान्सिङ हेडर’ को मदतले निर्णायक गोल गरे ।
काठमाडौँ — एसी मिलानले शुक्रबार आफ्नो सात खेलको जितविहीन यात्रा टुंग्याउँदै इटालीको 'सिरी ए' मा टुरिनोलाई १–० ले हराएको छ । मिलानका लागि ओलिभर जिरोडले थिओ हर्नान्डेजको पासमा ‘ग्लान्सिङ हेडर’ को मदतले निर्णायक गोल गरे ।मिलानले यसअघि अन्तिम पटक जनवरी ४ मा सालेरनिटानालाई हराएको थियो । सानसिरोमा टुरिनोलाई हराउन अगाडि मिलान लगातार चार खेलमा पराजित रहेको थियो ।यो जितपछि मिलानको २२ खेलबाट ४१ अंक भएको छ र तेस्रो स्थानमा उक्लेको छ । अब मिलानले युरोपेली च्याम्पियन्स लिगको अन्तिम १६ मा मंगलबार लन्डनमा टोटनहमको सामना गर्नेछ । 